بە پێی ڕاگەیەندراوی كۆبوونەوەی ئەنجومەنی سەركردایەتیی پارتی دیموكراتی كوردستان، یەكێك لە تەوەرەكانی كۆبوونەوەكە بە بایەخەوە باسكردن بووە لە هەڵبژاردنی پەرلەمانی كوردستان و، بە پێویست زانراوە ئەو هەڵبژاردنە لە كاتی خۆیدا بەڕێوە بچێت، هاوكات باسی ئامادەكاری و میكانیزم و هەنگاوی پێویست بۆ سەرخستنی پرۆسەكە كراوە و بڕیاریشی لەبارەوە وەرگیراوە. هەر لەم بارەیەوە ئەو ئەندامەی سەركردایەتی پارتی گوتی:" شتێكی یاسایی و دەستوورییە و هیچ هۆكارێكیش نیە بۆ دواخستنی هەڵبژاردنی پەرلەمانی كوردستان، بۆ ئەوەی بۆشایی یاسایی دروست نەبێت، پارتی داوا دەكات هەڵبژاردن لە كاتی خۆیدا ئەنجام بدرێت".